OzLabs/hebrew-wiki-articles huggingface dataset:
רחלי מושקוביץ

"שמתי לב", ספר ביכוריה של רחלי מושקוביץ
רחלי מושקוביץ (נולדה בשנת 1986) היא מחזאית, שחקנית סופרת ויוצרת תיאטרון נשי. מנכ"לית תיאטרון ובית הספר למשחק "לחישה". כותבת במגזין פנימה ועיתון בשבע. וזוכת פרס שר החינוך לתרבות יהודית לשנת 2018.

==ביוגרפיה==
בוגרת מכללת אמונה, ובעלת תואר ראשון בתיאטרון, חינוך ויהדות. עוסקת בתיאטרון נשי ויצירה יהודית. מנכ"לית תיאטרון ובית הספר למשחק "לחישה". מנהלת בקבוצת אית"י המאגדת את אמני הבמה לתרבות יהודית. מחברת הספר "שמתי לב". פעילה ציבורית לקידום תרבות יהודית, ותרבות נשית בפרט. כותבת במגזין פנימה ועיתון בשבע.

ב-16 באוקטובר הודיע שר החינוך, נפתלי בנט על רחלי מושקוביץ כזוכה בפרס שר החינוך לתרבות יהודית ע"ש אורי אורבך לשנת 2018 בתחום התיאטרון.

נשואה ואם לשבעה, תושבת מעלה אפרים שבבקעת הירדן.

==קישורים חיצוניים==

* [https://www.inn.co.il/News/Tag.aspx/16284 רחלי מושקוביץ חדשות ערוץ 7]
*הדר תאנה, [https://www.inn.co.il/News/News.aspx/384447 לחישה מהדהדת - ביקורת תיאטרון], ערוץ 7, 18 באוקטובר 2018
* [https://www.kipa.co.il/%D7%AA%D7%A8%D7%91%D7%95%D7%AA/%D7%9B%D7%99%D7%A4%D7%AA%D7%A8%D7%91%D7%95%D7%AA---%D7%94%D7%A9%D7%91%D7%95%D7%A2-%D7%91%D7%A4%D7%95%D7%93%D7%A7%D7%90%D7%A1%D7%98-%D7%A8%D7%97%D7%9C%D7%99-%D7%9E%D7%95%D7%A9%D7%A7%D7%95%D7%91%D7%99%D7%A5/ כיפתרבות - השבוע בפודקאסט: רחלי מושקוביץ] אתר כיפה
* 
* 
* 

קטגוריה:מחזאיות ישראליות
קטגוריה:מחזאים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות מכללת אמונה/אפרתה
קטגוריה:תרבות יהודית
קטגוריה:מעלה אפרים: אישים
קטגוריה:מתנחלות
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:ישראליות שנולדו ב-1986
קטגוריה:ישראלים שנולדו ב-1986
I Will Never Let You Down

"I Will Never Let You Down" (בעברית: אני לעולם לא אאכזב אותך) הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-31 במרץ 2014, על ידי חברות התקליטים רוק ניישן וקולומביה רקורדס, כסינגל שלא מתוך אלבום.

עם יציאתו נכנס השיר אל המקום השבעים ושבע במצעד הבילבורד הוט 100, הראשון במצעד שבסקוטלנד, והראשון במצעד הסינגלים הבריטי.

== רקע וכתיבה ==
השיר נכתב והופק על ידי הדי ג'יי הסקוטי קלווין האריס. השיר הוא שיר בסגנון הדאנס-פופ. עם השיר הופיעה אורה בתוכנית הטלוויזיה האמריקאית "טונייט שואו עם ג'ימי פאלון", ב-22 באפריל 2014.

עבור השיר יצא רמיקס רשמי, שיצא כסינגל שיווקי מתוך אלבום האוסף, Pepsi Beats of the Beautiful Game.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של ריטה אורה ב-31 במרץ 2014. הקליפ בוים על ידי פרנצ’סקו קרוציני וצולם בלוס אנג'לס. לאורכו של הקליפ, ניתן לראות את אורה רוקדת לצלילי השיר ביחד עם רקדני ליווי.

נכון לדצמבר 2019, מונה הצפיות של הקליפ עומד על למעלה מ-160 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!איטליה (FIMI)
|זהב
|15,000
|-
!בריטניה (BPI)
|פלטינה
|600,000
|-
!גרמניה (BVMI)
|זהב
|150,000
|-
!דנמרק (IFPI Denmark)
|זהב
|15,000
|-
!ניו זילנד (RMNZ)
|זהב
|7,500
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!צרפת
| rowspan="4" |31 במרץ 2014
| rowspan="7" |הורדה דיגיטלית
| rowspan="5" |סוני מיוזיק
|
|-
!אירלנד
|
|-
!איטליה
|
|-
!ספרד
|
|-
!אוסטרליה
|4 באפריל 2014
|
|-
!ארצות הברית
|22 באפריל 2014
|רוק ניישן • קולומביה
|
|-
!גרמניה
|25 באפריל 2014
|סוני מיוזיק
|
|-
!בריטניה
|29 באפריל 2014
|הורדה דיגיטלית <small>(רמיקסים בלעדיים של ביטפורט)</small>
|קולומביה
|
|-
!גרמניה
|9 במאי 2014
|תקליטור
|סוני מיוזיק
|
|-
!בריטניה
|11 במאי 2014
|הורדה דיגיטלית
|קולומביה
|
|}

== קישורים חיצוניים ==

== הערות שוליים ==

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
פארו (בהוטן)

פארו (בדזונגקה: སྤ་རོ་) הוא כפר והמרכז האדמיניסטרטיבי של מחוז פארו בעמק פארו בבהוטן. זהו כפר עתיק ושופע באתרים היסטוריים ובבניינים מקודשים. פארו מהווה שער כניסה למדינה, שכן נמל התעופה הבינלאומי היחידי בבהוטן שוכן שם.

הבניין הגבוה ביותר במדינה – ה"טה דזונג" בגובה של 22 מטר – נמצא בפארו. לבניין שש קומות ובנייתו הושלמה ב-1649. 

נמל התעופה הממוקם בכפר הוא נמל התעופה הבינלאומי היחידי במדינה ונחשב לאחד המסוכנים בעולם.

בקרבת הכפר נמצא מנזר טאקצאנג, הנחשב לאחד מסמלי התרבות המרכזיים בבהוטן.<ref name="fly"></ref>

==היסטוריה==
במהלך המאה ה-10, נבנה מנזר על גדות נהר הפארו צ'ה על ידי פדמה סמהווה, אך ב-1646, בנה שבדרונג נגוואנג נמגיאל – מנהיג דתי ופוליטי ממוצא טיבטי – מנזר גדול יותר על בסיס הישן. המבנה בעל 3 הקומות שימש כמבצר אפקטיבי נגד פולשים טיבטיים.

הדזונג (כמין מבצר) נבנה מאבנים במקום טיט ונקרא מחדש – רינפונג (ערימות של תכשיטים).
בשנת 1907, פרצה שרפה אשר כילתה את אוצרות הדזונג מלבד טנגקה אחת הידועה בשם טונגדל. הדזונג של פארו נבנה מחדש לאחר השרפה על ידי דאווה פנג'ור.
קירות הדזונג מעוטרות במסכות מקודשות ובתחפושות, חלקן בנות מאות בשנים.

בגבעה שמעל לדזונג, ניצב דזונג ישן הקרוי טה דדזונג, שבשנת 1967 הוסב למוזיאון הלאומי של בהוטן.

==קישורים חיצוניים==

קטגוריה:בהוטן: ערים

==הערות שוליים==
Can't Let Go

Can't Let Go (בעברית: לא יכולה להרפות) הוא שיר של הזמרת מריה קארי מתוך אלבומה השני Emotions. השיר יצא כסינגל השני מהאלבום ב-23 באוקטובר 1991 בארצות הברית וברבע הראשון של 1992 במקומות אחרים בעולם.

השיר הגיע למקום השני במצעד הבילבורד הוט 100.

== רקע וכתיבה ==
במקור קארי הייתה צריכה לעבוד על השיר עם בן מרגוליס אך עבדותם של השניים נפסקה בעקבות מחלוקות פיננסיות ובמקומו וולטר אפאנאסייף עבד עם קארי על השיר בעקבות הצעת חברת התקליטים שלה לעבוד על השיר עם אחד מהמפיקים מאלבומה הקודם ובכך השניים כתבו והפיקו את השיר יחד.

על מנת לקדם את השיר ביצעה אותו קארי בתכונית "The Arsenio Hall Show" וב-SNL. השיר נכלל מאוחר יותר באלבום האוסף The Ballads של הזמרת.

== מוזיקה ומילים ==
מבחינה לירית בשיר מריה מדברת על בן זוג לשעבר שלמרות שהם לא ביחד היא עדיין מתקשה לשכוח ממנו. השיר נכתב בסולם F מז'ור. הטווח הווקאלי של קארי בשיר נע בין הסולם הנמוך F3 לבין הסולם הגבוה B♭7 בקצב של 81 ביטים לדקה.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים בשחור-לבן
קטגוריה:שירים על כאב לב
קטגוריה:שירי לפידים
קטגוריה:בלדות משנות ה-1990
קטגוריה:בלדות נשמה
קטגוריה:בלדות R&B עכשוויות
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת קולומביה רקורדס
יחסי דנמרק–נפאל

יחסי דנמרק-נפאל הם היחסים הדיפלומטיים הרשמיים שבין ממלכת דנמרק לבין הרפובליקה הדמוקרטית הפדרלית של נפאל. יחסים דיפלומטיים מאז 15 בספטמבר 1967. ב-1992 נפתחה השגרירות הדנית בקטמנדו וב-2007 נפתחה השגרירות הנפאלית בקופנהגן.

שגרירות נפאל ב[[קופנהגן]]

==היסטוריה==
דנמרק נותנת יד בסיוע כספי לנפאל מאז 1990. ב-1973 הועברו 20 מיליון כתרים דנים לנפאל לשיתופי פעולה כלכליים. ב-1997 הסכימה ממשלת דנמרק לתת סיוע של 64 כתרים דנים לטובת פרויקטים כלכליים משותפים של שתי המדינות.

ב-2003 ניתנו 200 מיליון כתרים דנים לנפאל לטובת שיפור מערכת החינוך של המדינה. ב-2006 ביקרה שרת הפיתוח הדנית אולה טורנאס בנפאל. דנמרק סייעה פעם נוספת למטרות חינוך ב-2009 בהעברתם של 70 מיליון כתרים דנים. כמו כן, דנמרק סייעה למשפחות נפאליות עם חשמל ואנרגיה מתחדשת.

==ילדי נפאל-דנמרק==
ארגון העזר והסיוע ילדי נפאל-דנמרק נוסד באוקטובר 2001, על מנת לסייע לילדים נפאלים קשי יום. הרעיון נהגה בשנת 1999.

==מסחר==
דנמרק מייצאת מזון ומכונות לנפאל בעוד נפאל מייצאת פשמינה לדנמרק.

==קישורים חיצוניים==

* [https://web.archive.org/web/20110719134720/http://www.danidadevforum.um.dk/NR/rdonlyres/F9AAFAD6-9D16-46E4-A277-7725B6A7A63A/0/Nepal.pdf Danish development cooperation with Nepal]
* [https://web.archive.org/web/20110719122224/http://www.dccd.dk/dccd/cku.nsf/images/kulturstrat/$file/culture.strategy.nepal.final.pdf Danish Cultural Strategy for Nepal]

== הערות שוליים ==
הספרייה המלכותית של בלגיה

הספרייה המלכותית של בלגיה (בהולנדית: Koninklijke Bibliotheek van België, בצרפתית: Bibliothèque royale de Belgique) היא הספרייה הלאומית של בלגיה.
הספרייה הוקמה בשנת 1837 ובניינה החדש נחנך בחציה השני של המאה ה-20 במרכז בריסל. המקום מחזיק באוספים רבים בעלי חשיבות היסטורית ומהווה ספריית הפקדה עבור כל הספרים והמדיות הכתובות היוצאות לאור בבלגיה או במדינות אחרות שנכתבו על ידי סופרים וכותבים בלגים. הספרייה מחזיקה מעל עשרה מיליון כרכי ספרים וביניהם אוסף של ספרים נדירים המכיל 250,000 פריטים, היא מחזיקה גם באוסף של 700,000 ציורים ותחריטים, 150,000 מפות שונות ו-250,000 חפצים נדירים הכוללים מטבעות ומאזניים. אוסף המטבעות מכיל מטבעות רבי ערך עבור תחום הנומיסמטיקה כמו טטרדרכמא מהמאה החמישית לספירה.

בשנת 1965 הוקם בספרייה אגף המוזיקה והאגף מחזיק כ-100,000 הקלטות של מוזיקאים בהיסטוריה הבלגית וכמו כן תוכניות קונצרטים ותצלומים שונים.

ה"ליברריאום" (Librarium) היא תצוגה קבועה בספרייה המציגה את ההיסטוריה של הספרים והקריאה, התצוגה מכילה חדרים המוקדשים בין היתר לאנרי ון דה ולדה ואמיל ורהארן.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
בלגיה
קטגוריה:בלגיה: ספריות
יובאן רדומיר

יובאן רדומיר (בבוסנית: Jovan Radomir; נולד ב-8 בספטמבר 1963) הוא מנחה טלוויזיה בוסני-שוודי.

==ביוגרפיה==
רדומיר נולד בעיירה ברפובליקה סרפסקה, ובגיל שנתיים היגר עם הוריו לשוודיה.

בתחילת הקריירה שלו החל לעבוד בתאגיד השידור השוודי והנחה מספר תוכניות מוזיקה כמו Voxpop, Folktoppen ו-Megadrom, במסגרת תוכניותיו הוא ראיין את חברי להקת U2.

ב-2005 שידר ממופע של איירון מיידן באולבי, הוא סיקר מטעם SVT24 משחקים של ליגת הכדורסל השוודית.

ב-2011 שיחק תפקיד קטן של פקח גבולות בסרט "The Dog Trick" לצד אלכסנדר סקארסגארד, באותה שנה פרסם את הספר "Mitt Balkan: mat och människor", אוסף מאכלים אהובים עליו מהמטבח הסרבי.

===אירוויזיון===
באירוויזיון 2004 ו-2006 הגיש את תוצאות הניקוד השוודי: ב-2004, כשהכריז על שתים עשרה הנקודות הניתנות לסרביה, עשה זאת בסרבית, וב-2006, כשהעניק את עשר הנקודות לבוסניה והרצגובינה, עשה זאת בבוסנית.

ב-2005 כתב את המילים לשיר "You're Gonna Get What You Deserve" שבוצע על יד הזמרת הבוסנית ניקיטה והתחרה בקדם-אירוויזיון הבוסני.

ב-2008 ו-2009 הנחה את התוכנית "Eurovision Countdown", ששודרה לפני האירוויזיון בכל אחת מן המדינות המשתתפות בתחרות והייתה בעלת 200 מיליון צופים. 

כתב את המילים לגרסה האנגלית של השיר "Molitva", שזכה באירוויזיון 2007.

==קישורים חיצוניים==

קטגוריה:מנחי טלוויזיה שוודים
קטגוריה:מהגרים לשוודיה
קטגוריה:בוסנים
קטגוריה:ילידי 1963
פורד F-250 סופר צ'יף

פורד F-250 סופר צ'יף (באנגלית: Ford F-250 Super Chief) היא מכונית קונספט בתצורת טנדר, מהודר, אשר הוצגה על ידי קונצרן הרכב פורד בשנת 2006.

==מאפיינים==
* קבינה כפולה.
* מגדש טורבו.
* הנעה כפולה 4x4.
* 4 דלתות.
* דלתות קדמיות - "דלתות התאבדות" (נפתחות בניגוד לציר התנועה של הרכב).
* דלתות אחוריות - "דלתות התאבדות" (נפתחות בניגוד לציר התנועה של הרכב).
* 3 סוגי תדלוק: הידרוגן, בנזין, "E85" .
* טווח נסיעה - 500 מייל (804.67 ק"מ).
* דגם ה-"פורד F-250 סופר צ'יף" מתוכנן לייצור המוני בשנת 2020, מחירו המשוער יעמוד על כ-100,000 דולר.

==ראו גם==
* מכונית קונספט
* פורד

==קישורים חיצוניים==

* 
* 
* 
* 

==הערות שוליים==

קטגוריה:דגמי מכוניות שהושקו ב-2006
קטגוריה:טנדרים
קטגוריה:מכוניות קונספט
סופר צ'יף
קטגוריה:רכבי שטח ופנאי גדולים
סופר צ'יף
קטגוריה:מכוניות אמריקאיות
יחסי גאורגיה–ונואטו

יחסי גאורגיה–ונואטו הם היחסים הדיפלומטיים הרשמיים שבין גאורגיה לבין רפובליקת ונואטו.

== היסטוריה ==
ונואטו הכירה בעבר בעצמאותה של אבחזיה, כמו גם ניקרגואה, ונצואלה, נאורו, טובאלו ורוסיה שהובילה את כל המהלך.

בחודש מרץ 2013 שר החוץ של ונואטו סירב להצעתה של אבחזיה לכונן בין שתי המדינות יחסים דיפלומטיים רשמיים. במאי באותה השנה, נשיא גאורגיה מיכאיל סאקשווילי נפגש עם ראש ממשלת ונואטו מואנה קראקסס קאלוסיל בצ'אנג מאי, תאילנד והביע בפניו את תודתו על "ההחלטה החכמה של ממשלת ונואטו" לא לכונן יחסים דיפלומטיים עם הבדלנים.

בחודש יוני 2011 ביטל והדגיש שליח ונואטו לארגון האומות המאוחדות דונלד קלפוקס שוונואטו אינה מכירה באבחזיה כמדינה. הוא טען כי טענתה של אבחזיה להכרה אינה מבוססת באמת. ב-12 ביולי 2013 חתמה ונואטו על מסמך הכרה המדגיש כי: "ונואטו מכירה בגבולותיה ובריבונותה של גאורגיה במלואה, הכוללים גם את הרפובליקה האוטונומית של אבחזיה ואת מחוז צחינוואלי/דרום אוסטיה. שתי המדינות כוננו יחסים דיפלומטיים יחד עם החתימה על המסמך.

== נציגויות דיפלומטיות ==
* גאורגיה אינה מיוצגת בוונואטו, הן בדרג השגרירות והן בדרג הקונסולרי.
* ונואטו אינה מיוצגת בגאורגיה, הן בדרג השגרירות והן בדרג הקונסולרי.

== קישורים חיצוניים ==
* [https://web.archive.org/web/20190612055658/http://mfa.gov.ge/MainNav/ForeignPolicy/BilateralRelations/%E1%83%95%E1%83%90%E1%83%9C%E1%83%A3%E1%83%90%E1%83%A2%E1%83%A3.aspx Georgia and Vanuatu]

== הערות שוליים ==
פורד TH!NK

פורד TH!NK (באנגלית: Ford TH!NK) היא מכונית חשמלית, סופרמיני, מתוצרת יצרנית הרכב החשמלי הנורווגית "Think Global" , אשר הייתה בבעלות קונצרן הרכב פורד, בין השנים 2000–2001.

יוצרו 376 יחידות.

==תצורות==
* 2 מושבים
* 4 מושבים

==דגמים דומים==

* טינק סיטי (נכתב גם: TH!NK City)
* "TH!NK Neighbor"

==מאפיינים==
* מכונית עירונית - 2 דלתות
* דגם "פורד TH!NK" (מודל "FC5") הוצג לראשונה בינואר 2000 בתערוכת הרכב של דטרויט, בנובמבר 2000 הוצג דגם "FCV"
* דגמי "פורד TH!NK" שווקו בארצות סקנדינביה: נורווגיה, דנמרק, פינלנד ושוודיה
* טווח נסיעה - כ-50 מייל (80.46 ק"מ)
* מבנה סוללה - 19 תאים אלקטרוכימים של 6 מצברים מניקל וקדמיום בהספק של 72 וולט (אחריות יצרן - 10 שנים)
* טעינת מצבר - טעינה ביתית, זרם 220 ואט, 80% מהטעינה בין 4 - 6 שעות
* תאוצה בין 0 ל-48 קמ"ש היא 7.0 שניות

== תמונות ==
<gallery mode="packed" heights="150">
קובץ:Ford Think gegenüber Detroit Electric.jpg | "פורד TH!NK" 
קובץ:Ford Think im Museum Autovision.jpg | "פורד TH!NK" 
קובץ:
</gallery>

==ראו גם==
* רכב חשמלי מונע מצבר
==קישורים חיצוניים==

* 

==הערות שוליים==

קטגוריה:מכוניות סופרמיני
קטגוריה:רכב חשמלי מונע מצבר
קטגוריה:דגמי מכוניות שהושקו ב-2000
TH!NK
קטגוריה:כלי רכב המיוצרים בנורווגיה
בארס (סדרת טלוויזיה)

בארס (ברוסית: Барс) היא סדרת דרמה קומית רוסית ששודרה בערוץ 5 הרוסי החל משנת 2018. הסדרה מהווה עיבוד לסדרה האמריקאית "קאסל" שנוצרה על ידי אנדרו וו. מרלו ומגוללת את סיפורם של אלכסנדר בארס, סופר מסתורין מצליח, ובלשית במשטרת העיר מוסקבה, מריה קורולבה, אשר פותרים יחדיו מקרי רצח חריגים.

==עלילה==
אלכסנדר בארס, הוא מחבר ספרי מסתורין מפורסם שמחזיק ברשותו אחוזה מפוארת, רכבים יקרים וים מעריצות שרודפות אותו, אבל עכשו הוא חי עם אמו דיאנה ולנטינובנה ועם בתו ואחרי שהרג את הדמות הראשית בסדרת ספריו סובל ממחסום כתיבה. הוא נלקח לחקירה על ידי משטרת העיר מוסקבה בנוגע לרצח המבוסס על אחד מספריו. הוא מסוקרן מעולם הפשע והרצח אשר נחשף בפניו וקפטן התחנה מאשר לו להסתובב ו"לייעץ" למשטרה ולעקוב אחר מריה קורולבה, בלשית מוכשרת במשטרה.

==שחקנים ודמויות==
*אלכסיי צ'ומאקוב - אלכסנדר בארס, סופר מסתורין אשר עוקב אחרי מריה קורולבה ועוזר לה לפתור תיקים. רוב הזמן הוא ילדותי ועושה בדיוק ההפך ממה שאומרים לו, אך לאורך הסדרה מגלים את הצד הבוגר והאחראי יותר שלו. בארס מוצג בסדרה כמי שפותר מקרים קשים בעזרת פרטים קטנים מאוד או תאוריות.
*אנה סנטקינה - מריה קורולבה, בלשית במשטרת מוסקבה ובעלת הרצף הגדול ביותר של תיקים מפוענחים במחלקה (ושיאים גבוהים באקדמיה לשוטרים).

==קישורים חיצוניים==
* 

* [https://www.kino-teatr.ru/kino/movie/prod/ros/122858/titr/ "בארס"] בפורטל kino-teatr.ru
* [https://www.kinopoisk.ru/film/1008781/ "בארס"] באתר kinopoisk.ru

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:דרמות קומיות
קטגוריה:סדרות משטרה ופשע
קטגוריה:תוכניות טלוויזיה שמתרחשות במוסקבה
קטגוריה:ערוץ 5 הרוסי: תוכניות וסדרות
מארק קרלטון-סמית

מארק אלכסנדר פופאם קרלטון-סמית (באנגלית: Mark Alexander Popham Carleton-Smith; נולד ב-9 בפברואר 1964) הוא גנרל ב אשר שימש כראש המטה הכללי בין יוני 2018 ליוני 2022.

==ביוגרפיה==
קרלטון-סמית, בנו של גנרל בריטי שהוצב במערב גרמניה, נולד בבילפלד והתחנך באיטון קולג'. הוא למד באוניברסיטת דרהאם ולאחר מכן התגייס לצבא הבריטי. הוא התקבל לאקדמיה הצבאית המלכותית בסנדהרסט והוסמך כקצין חי"ר בשנת 1982. קרלטון-סמית שובץ במשמר האירי ולקח חלק בלחימה בצפון אירלנד כמפקד מחלקה ופלוגה. לאחר מכן התנדב לשירות האוויר המיוחד ולחם במלחמת המפרץ ובבוסניה כמפקד פלגה ביחידה. לאחר מכן שירת כראש מטה החטיבה הממוכנת ה-19 וכראש מטה החטיבה הרב לאומית במבצע כוח מאוחד.

בשנת 2002 מונה למפקד רגימנט שירות האוויר המיוחד ה-22 והוביל את היחידה במהלך מלחמת אפגניסטן ובמלחמת עיראק. בתפקידו הבא שירת כסגן ראש אגף התכנון במשרד הגנה. בשנת 2006 הועלה לדרגת בריגדיר גנרל ומונה למפקד חטיבת התקיפה האווירית ה-16 ובשנת 2008 מונה למפקד הכוחות הבריטיים באפגניסטן. בשנת 2012 הועלה לדרגת מייג'ור גנרל ומונה למונה למפקד דירקטוריון הכוחות המיוחדים. בשנת 2018 ג'יימס צ'יסוול החליף אותו בתפקיד. ביוני 2018 קרלטון-סמית מונה לראש המטה הכללי.

==קישורים חיצוניים==

* .

==הערות שוליים==

קטגוריה:גנרלים בריטים
קטגוריה:קצינים במסדר האימפריה הבריטית
קטגוריה:מפקדי הכוחות הבריטים וראשי המטה הכללי הבריטי
קטגוריה:בוגרי האקדמיה הצבאית המלכותית בסנדהרסט
קטגוריה:חיילי ה-SAS
קטגוריה:אנשי הכוחות המזוינים של בריטניה במלחמת אפגניסטן
קטגוריה:בוגרי איטון קולג'
קטגוריה:בוגרי אוניברסיטת דרהאם
קטגוריה:מסדר האמבט: אבירים וגבירות הצלב הגדול
קטגוריה:מלחמת המפרץ: אישים
קטגוריה:בריטים שנולדו ב-1964
NGC 4449

NGC 4449 היא גלקסיה לא-סדורה דמוית ענני מגלן בקבוצת הכוכבים כלבי ציד, הנמצאת במרחק של כ-12.6 מיליון שנות אור ממערכת השמש ושייכת לקבוצת M94.

== היסטוריה ==
לגלקסיה בהירות מדרגה סביב 9.6 והיא התגלתה ב-1 באפריל 1787 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון I.213, ותיאר אותה כבהירה מאוד, גדולה למדי, מאורכת בכיוון דרום-מערב - צפון-מזרח ועם 4-3 גרעינים בהירים. בנו, ג'ון הרשל, צפה בה גם כן מספר פעמים והכניס אותה לקטלוג הערפיליות שפרסם בשנת 1833 תחת הציון 1281 כשהיא מתוארת כערפילית כפולה או מפוצלת, בהירה או בהירה מאוד וגדולה או גדולה מאוד וכן ציין שהוא מצליח להבחין בכוכבים בתוכה. הוא הכניס את הערפילית לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3002 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 44449, כשהיא מתוארת כבהירה מאוד, גדולה למדי, מאורכת מאוד, כפולה או מפוצלת ומורכבת מכוכבים הניתנים להפרדה.

== תצפית ==
הגלקסיה נמצאת כ-3 מעלות מצפון-צפון-מערב לכוכב β בכלבי ציד וכ-7.75 מעלות מצפון-מערב לכוכב קור קרולי. כ-5 מעלות ממזרח-דרום-מזרח לה נמצאת M94 וכ-6.5 מעלות מדרום-דרום-מערב לה נמצאת NGC 4244, שתיהן שייכות גם כן לקבוצת M94.

== תכונות ==
אורכה הזוויתי של NGC 4449 הוא כ-6 דקות קשת, שממרחקה שקול לקוטר של כ-23,000 שנות אור, כרבע מהקוטר של שביל החלב. מסתה מוערכת בכ- מסות שמש, כ-2% ממסת שביל החלב, כאשר רק כעשירית ממנה, כ- מסות שמש היא מסת הכוכבים שבגלקסיה ומסה דומה יש גם לגז המימן החופשי שבגלקסיה. שאר המסה של הגלקסיה, כ-80%, היא של חומר אפל שטיבו אינו ידוע. הגלקסיה מוקפת בענן עצום של מימן נייטרלי שמשתרע למרחק של פי 10 מרדיוס הגלקסיה עצמה וצורתו מעוותת, ככל הנראה בשל נוכחותה של גלקסיית לוויין ננסית שמקיפה את NGC 4449. בתוך הגלקסיה יש למעלה מ-10 צבירי כוכבים צעירים שגילם לא עולה על 5 מיליון שנים ומסתם בין 5,000 ל-50,000 מסות שמש, והם פולטים קרינה על סגולה בעוצמה שמצביעה על קיומם של עשרות כוכבי הסדרה הראשית צעירים וחמים מסוג O. הגלקסיה כולה מתאפיינת ביצירת כוכבים חדשים בקצב גבוה יחסית של כמסת שמש וחצי בשנה, בערך פי שניים מקצב יצירת הכוכבים בענן המגלני הגדול. ככל הנראה יצירת הכוכבים האינטנסיבית היא תוצאה של תהליך התמזגות של NGC 4449 עם גלקסיה לוויינית קטנה שהקיפה אותה והתפרקה.

==קישורים חיצוניים==

* 

== הערות שוליים ==

קטגוריה:גלקסיות לא-סדורות
קטגוריה:קבוצת הכוכבים כלבי ציד
קטגוריה:קבוצת M94
קטגוריה:הקטלוג הכללי החדש
שרה פיזנטי

שרה פיזנטי (נולדה 1933) היא רופאת שיניים ישראלית, פרופסור אמריטה בבית הספר לרפואת שיניים באוניברסיטה העברית בירושלים, לשעבר יועצת בתחום רפואת הפה למחלקת עור ומין במרכז רפואי הדסה, חלוצת מחקר וטיפול בתחום מחלות עור המתבטאות בפה בישראל.

תחומי העניין שלה כוללים שיקום הפה ורפואת הפה.

==ביוגרפיה==
פיזנטי נולדה בשנת 1933 בבולגריה.

בין השנים 1953–1959 למדה פיזנטי רפואת שיניים בבית הספר לרפואת שיניים של האוניברסיטה העברית בירושלים. בין השנים 1959–1965 התמחתה פיזנטי ברפואת הפה, בבית הספר לרפואת שיניים של האוניברסיטה העברית.

בין השנים 1963–1965 התמחתה פיזנטי במחלות עור ומין, במחלקת עור ומין, בבית החולים הדסה, ירושלים.

משנת 1966 משמשת פיזנטי יועצת בתחום רפואת הפה למחלקת עור ומין, בבית החולים הדסה, ירושלים.

החל משנת 1989 פיזנטי פרופסור מן המנין בבית ספר לרפואת שיניים, האוניברסיטה העברית בירושלים.

==מחקר==
מערכת חדשנית ייחודית למתן תרופות דרך העור פותחה בשנת 2003, בבית הספר לרוקחות של האוניברסיטה העברית. היא עשויה לאפשר ולייעל טיפול במגוון של בעיות, מאקנה ונשירת שיער ועד העברת תרופה לכלי הדם. הניסויים הקלינים הראשונים באתוזומים נעשו במרכז הדסה עין כרם בשיתוף פרופ' שרה פיזנטי.
* [https://www.ncbi.nlm.nih.gov/pubmed/?term=pizanti+s ממחקריה של פיזנטי באתר PubMed]

==הערות שוליים==

קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:רופאי שיניים ישראלים
קטגוריה:רופאות ישראליות
קטגוריה:סגל האוניברסיטה העברית בירושלים: רפואת שיניים
קטגוריה:סגל מרכז רפואי הדסה
קטגוריה:ישראל: רפואת שיניים
קטגוריה:ישראליות שנולדו ב-1933
קטגוריה:ישראלים שנולדו ב-1933
יחסי בלארוס–גאורגיה

מבנה שגרירות גאורגיה במינסק
יחסי בלארוס–גאורגיה הם היחסים הדיפלומטיים הרשמיים שמתקיימים בין רפובליקת בלארוס לבין גאורגיה.

== היסטוריה ==
לפני 1918 היו שתי המדינות חלק מהאימפריה הרוסית ועד שנת 1991 היו שתיהן חלק מברית המועצות ותפקדו כרפובליקות אוטונומיות סובייטיות סוציאליסטיות. בשנת 1992, מיד לאחר קריסת ברית המועצות כוננו שתי המדינות יחסים דיפלומטיים רשמיים.

לאחר פגישה של נשיא בלארוס אלכסנדר לוקשנקו עם שר החוץ הגאורגי איוואן מרבישווילי התחייב הנשיא הבלארוסי כי "בלארוס מתחייבת לשים את היחסים עם גאורגיה בראש מעייניה, להתחיל ולחדש אותם ואף להגביר אותם".

בשנת 2010 נפגש ראש ממשלת בלארוס אנדרי קוביאקוב עם נשיא גאורגיה מיכאיל סאקשווילי בבתומי.

== נציגויות דיפלומטיות ==
* בלארוס מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה.
* גאורגיה מיוצגת בבלארוס בדרג השגרירות באמצעות שגרירות רשמית שהיא מחזיקה במינסק, בירת המדינה.

== קישורים חיצוניים ==

* [https://web.archive.org/web/20120604191247/http://www.mfa.gov.ge/index.php?sec_id=345&lang_id=ENG Georgian Ministry of Foreign Affairs about relations with Belarus]
*[https://belarusdigest.com/story/belarus-and-georgia-russian-lessons-and-lukashenkas-new-strategy/ Belarus and Georgia: Russian lessons and Lukashenka’s new strategy] Belarus Digest

== הערות שוליים ==
במברגר את וואהרמן

בַּמְבֶּרְגֶר את וַואהרְמַן הייתה חנות ספרים והוצאת ספרים שפעלה בירושלים באמצע המאה ה-20.

==היסטוריה==
בשנת 1921 הקים שמואל וואהרמן חנות ספרים בעיר פרנקפורט שבגרמניה יחד עם דודו משה וואהרמן. בשנת 1934, לאחר המלצתו של חיים נחמן ביאליק, עלה שמואל וואהרמן לארץ ישראל, ובה הקים יחד עם ידידו נתן זאב במברגר את חנות הספרים "במברגר את וואהרמן". החנות הוקמה ברחוב המלך ג'ורג' 14 (בית שיבר), ובשנת 1936 עברה לרחוב הסולל (כיום רחוב החבצלת) 5. בזמן הפיגוע ברחוב בן יהודה נפגעו ספרים בחנות. בשנת 1948 נפטר במברגר, ווואהרמן המשיך לנהל את החנות עד פטירתו ב-1961. שנתיים לאחר פטירתו נמכרה החנות לאוניברסיטת קליפורניה שצירפה את ספריה לאוספי האוניברסיטה.

==החנות==
החנות התייחדה במכירתם של ספרים עתיקים ונדירים, בין היתר מעזבונות של תלמידי חכמים, והיותה מרכז בינלאומי לספרים יהודיים עתיקים, שמכרה ספרים בין היתר לספריית הקונגרס ולבריטיש מוזיאום. לאורך שנות פעילותה של החנות יצאו לאור 41 קטלוגים של החנות, אשר הכילו בין היתר מידע על ספרים עתיקים שלא ניתן היה להשיגם, או על ספרים שאבדו במהלך השואה. קטלוגים אלו היוו מחירון בינלאומי לספרים עבריים. חנות הספרים הייתה מוסד תרבותי בירושלים בתקופתה, ושימשה מקום מפגש לאנשי רוח וספר. על לקוחותיה נמנו דוד בן-גוריון, שמואל יוסף עגנון, גרשם שלום, הרב יהודה לייב מימון ועוד.

==הוצאת הספרים==
מעבר למכירת ספרים, עסקו במברגר ווואהרמן גם בהוצאה לאור של ספרים ישנים במהדורה חדשה ושל ספרים חדשים.
;בין הספרים הנדפסים:
* ספרי שאול ליברמן: הוצאה חדשה של מהדורה מדעית של התוספתא, שנערכה על ידי משה שמואל צוקרמנדל, בתוספת ההקדמה תשלום תוספתא מאת ליברמן; תוספת ראשונים, שקיעין, מדרשי תימן, דברים רבה - כולם מאת ליברמן.
* מהדורות חדשות של ספרות המדרש: בית המדרש - קובץ המדרשים שהדפיס אהרן ילינק, סדר אליהו מהדורת מאיר איש שלום, מכילתא מהדורת הורוביץ-רבין.
* מהדורה חדשה של פירוש העמק דבר מאת הנצי"ב מוולוז'ין, בתוספת מבוא מאת בנו הרב מאיר בר-אילן.
* כמה מספרי משה שטיינשניידר.
* ספרו של אברהם יערי, ביבליוגרפיה של הגדות פסח: מראשית הדפוס ועד היום.

==קישורים חיצוניים==
* 
* 
* ראובן גפני, [https://safranim.com/גיליון-ט/ג-ראובן-גפני-חנות-הספרים-במברגר-את-ווא/ חנות הספרים "במברגר את וואהרמן": ה"אנטיקוואריאט" הירושלמי הראשון], עלון איגוד ספרני היהדות, גיליון ט (נדפס לראשונה בעיתון מקור ראשון)
* 
* ; 
* 
* (; )
* 
* 

==הערות שוליים==

קטגוריה:חנויות ספרים בישראל
קטגוריה:רחוב החבצלת
קטגוריה:הוצאות ספרים בישראל: ארון הספרים היהודי
קטגוריה:ירושלים: כלכלה
קטגוריה:ירושלים: תרבות
ריקרדו פריירה

ריקרדו דומינגוש ברבוסה פריירה (בפורטוגזית: Ricardo Domingos Barbosa Pereira; נולד ב-6 באוקטובר 1993 בליסבון, פורטוגל) הוא כדורגלן פורטוגלי המשחק בעמדת המגן הימני בקבוצת לסטר סיטי.

==קריירת מועדונים==
ריקרדו נולד בליסבון, בירת פורטוגל, להורים שמוצאם מכף ורדה. הוא החל לשחק כדורגל בגיל צעיר, בקבוצה המקומית פוטבול בנפיקה. ב-2004 החל לשחק בקבוצות הנוער של ספורטינג ליסבון, ובגיל 17 עבר לקבוצת נבאל. שנה לאחר מכן עבר לקבוצת ויטוריה דה גימארייש.

ב-1 באפריל 2012 ערך את הופעת הבכורה שלו, במסגרת ליגת העל הפורטוגלית, בניצחון קבוצתו 1–3 על פאסוס די פריירה. בעונת 2012/2013 סייע לקבוצתו לזכות בגביע הפורטוגלי, כאשר כבש 6 שערים ב-6 הופעות במפעל זה, כולל את שער הניצחון בגמר, מול בנפיקה ליסבון.

ב-16 באפריל 2013, טרם סיום עונת 2012/2013, הגיע ריקרדו לסיכום עם קבוצת פורטו על מעבר אליה, ב-1 ביולי. בתחילת תקופתו בקבוצה דילג דרך קבע בין קבוצת המילואים לקבוצה הבוגרת. תחת המאמן פאולו פונסקה, עבר לשחק בעיקר בעמדת המגן. הופעתו הראשונה במפעל אירופי הגיעה ב-26 באוגוסט 2014, כאשר נכנס כמחליף לקאסמירו בניצחון 0–2 על ליל בשלב הפלייאוף של ליגת האלופות.

בקיץ 2015, לאחר שצבר 33 הופעות בקבוצה הבוגרת של פורטו ב-2 עונות, הושאל ריקרדו לקבוצת ניס הצרפתית לתקופה של שנתיים. הוא ערך את הופעת הבכורה שלו בליגה 1 ב-12 בספטמבר, כאשר שיחק 90 דקות בהפסד הביתי 0–1 לגנגאן.

באפריל 2016 נבחר למגן הטוב ביותר בליגה הצרפתית מטעם המרכז הבינלאומי ללימודי ספורט בצרפת.

בעונת 2017/2018 היה שותף לזכיית פורטו באליפות פורטוגל.

ב-17 במאי 2018 חתם ריקרדו בקבוצת לסטר סיטי האנגלית, בעסקה ששוויה 25 מיליון אירו. הוא ערך את הופעת הפרמייר ליג הראשונה שלו במשחק הפתיחה של עונת 2018/2019 בפרמייר ליג, בהפסד 1–2 למנצ'סטר יונייטד. ביום הולדתו ה-25 כבש את שער הבכורה בלסטר, בהפסד הליגה הביתי 1–2 לאברטון.

==נבחרת פורטוגל==
ריקרדו רשם 35 הופעות בנבחרות הצעירות של פורטוגל, וכבש 12 שערים. הוא היה חלק מהגעתה לגמר של נבחרת פורטוגל עד גיל 21 באליפות אירופה עד גיל 21 בשנת 2015. הוא שיחק 4 משחקים בטורניר זה וכבש בניצחון 0–5 על גרמניה בחצי הגמר.

זימון הבכורה שלו לנבחרת הבוגרת הגיע בנובמבר 2015, לקראת צמד משחקי הידידות מול ו. הוא ערך את הופעת הבכורה שלו מול רוסיה, כאשר שיחק 8 דקות בהפסד 0–1 בקרסנודאר.

ריקרדו נבחר על ידי המאמן פרננדו סנטוש לסגל הנבחרת למונדיאל 2018. הוא שיחק את משחקו היחיד בטורניר בהפסד 1–2 ל בשלב שמינית הגמר.

==תארים==
;ויטוריה דה גימארייש
* הגביע הפורטוגלי - 2012/2013

;פורטו
* ליגת העל הפורטוגלית - 2017/2018

;לסטר סיטי
* הגביע האנגלי - 2020/2021
*מגן הקהילה: 2021

;אישיים
* מלך שערי הגביע הפורטוגלי - 2012/2013

==קישורים חיצוניים==

* [https://www.lcfc.com/players/5343/Ricardo-Pereira/profile עמוד השחקן] באתר הרשמי של לסטר סיטי

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני ויטוריה דה גימארייש
קטגוריה:כדורגלני פורטו
קטגוריה:כדורגלני ניס
קטגוריה:כדורגלני לסטר סיטי
קטגוריה:כדורגלני נבחרת פורטוגל
קטגוריה:פורטוגזים שנולדו ב-1993
Ora Tour

Ora Tour הוא סיבוב ההופעות הראשון של הזמרת-יוצרת הבריטית ריטה אורה, אשר התקיים בצפון אמריקה בלבד. סיבוב ההופעות כלל בתוכו כ-6 הופעות בסך הכול, והוא החל ב-23 באוקטובר 2012 והסתיים ב-17 בדצמבר 2012.

סיבוב ההופעות נועד לסייע להפצתו של אלבום הבכורה של אורה, Ora.

== רקע ==
בסוף אוגוסט 2012 הוציאה ריטה אורה את אלבום הבכורה שלה, Ora, שסיבוב ההופעות נועד לפרסם. בנוסף לכך, יצאה אורה בשנת 2013 לסיבוב ההופעות העולמי הראשון שלה "Radioactive Tour", שגם מטרתו הייתה לסייע להפצת האלבום.

את המופעים בסיבוב ההופעות פתחו איגי אזליה והוואנה בראון.

== רשימת השירים ==
רשימת השירים שלהלן לקוחה מתוך ההופעה אשר התקיימה ב-24 באוקטובר 2012.

# "Facemelt"
# "Roc the Life"
# "Fall in Love"
# "Shine Ya Light"
# "Swim Good"
# ""
# "Radioactive"
# ""
# "Uneasy"

== תאריכי הופעות ==
{| class="wikitable"
!תאריך
!עיר
!מדינה
!מיקום
|-
! colspan="4" |צפון אמריקה
|-
|23 באוקטובר 2012
|סנטה אנה
| rowspan="6" |ארצות הברית
|Yost Theater
|-
|24 באוקטובר 2012
|סן פרנסיסקו
|Regency Ballroom
|-
|26 באוקטובר 2012
|שיקגו
|The Mid
|-
|15 בדצמבר 2012
|לייק בואנה ויסטה
|House of Blues
|-
|16 בדצמבר 2012
|דטרויט
|The Fillmore Detroit
|-
|17 בדצמבר 2012
|ניו יורק
|Highline Ballroom
|}

==קישורים חיצוניים==

==הערות שוליים==

קטגוריה:סיבובי הופעות מ-2012
קטגוריה:סיבובי הופעות של ריטה אורה
ביצת עמיק

ביצת עמיק (בערבית: محمية عميق) היא מקווה מים בשוליה המערביים של הבקאע בלבנון, מצפון מזרח לכפר עמיק. בעבר הלא רחוק התקיימה גם ביצה נוספת, מעט צפונה, בין ענג'ר וכפר זבד , אך נכון לתחילת המאה ה-21 מהווה ביצת עמיק את מקווה המים הטבעיים היחיד ששרד בבקעת הלבנון. הביצה הוכרזה כשטח בעל חשיבות לציפורים ב-1994, כאתר של אמנת רמסר ב-1999 וכשמורה ביוספרית מטעם אונסקו ב-2005. הביצה היא חלק מאגן הניקוז של נהר הליטני הזורם דרומה, מזרחית לביצה, בחלקה המערבי של הבקאע.

הביצה נמצאת לרגלי המורד המזרחי של ג'בל בארוכ, כ-7 קילומטרים דרום-דרום-מערב לעיירה קב אליאס וכ-2.5 קילומטרים צפונית מערבית לכפר עמיק. שטחה העיקרי של הביצה, המכוסה ברובו בקנה קוצני ובסוף, ובבריכות פתוחות, הוא 2,800 דונם, והיא משתרעת בין מורד ההר ועד אפיק נהר הליטני ברצועה ארוכה ממערב למזרח. מקורות המים הם גשם ושלג שיורדים על רכס ג'בל בארוכ. רוב הגשמים יורדים בין דצמבר למרץ, מחלחלים במהירות דרך שכבות אבן הגיר של ההר ומגיחים ממעיינות שבשטח הבקאע. איכות המים נחשבת כגבוהה, שכן המים לא מזוהמים על ידי דשנים חקלאיים וחומרי הדברה. בגלל שאיבת מים לצורכי חקלאות עד סוף המאה ה-20, התייבשה רוב הביצה באמצע יולי (למעט כמה בריכות עמוקות ותעלות) ולא התמלאה שוב עד ינואר או פברואר. בעקבות פעילות השלוחה הלבנונית של ארגון השימור הבינלאומי "A Rocha" , להפחתת השימוש במי הביצה לצורכי חקלאות, גדלו כמויות המים ובעקבות כך גם תועדה עלייה במעבר עופות בשטח השמורה.

הביצה שוכנת על אחד מצירי נדידת הציפורים החשובים ביותר בעולם, ויותר מ-250 מינים של ציפורים תועדו באזור, כולל המינים המצויים בסכנת הכחדה: עיט צפרדעים, עיט שמש ובז אדום. רשומות של מינים הנמצאים במצב שימור קרוב לסיכון כוללים חרטומית בינונית, צולל ביצות וזרון השדות. עופות אחרים בולטים הם: שדמית שחורת-כנף ושקנאי מצוי. בנוסף למגוון הגדול של ציפורים באזור, יש מגוון רחב של בעלי חיים המתגוררים בתוך הביצה ומסביבה. עשרים ושלושה מינים של יונקים תועדו, כולל חתול ביצות ולוטרה אירופית. חמישה מינים של דו-חיים ו-12 מינים של זוחלים תועדו, וסקר פרפרים שבועי שנערך במשך שנתיים מצא 53 מינים של פרפרים באזור. לשמורה הוכנסו תאואי מים במטרה לשפר את משטר הרעייה והשליטה בצמחייה במי הביצה ובסביבותיה.

בחלקו המערבי של אזור הביצה, מצוי אתר ארכאולוגי קטן, אתר עמיק, שנמצאו בו שרידי התיישבות אנושית מתקופת התרבות הנאטופית ומהתקופה הנאוליתית.

==קישורים חיצוניים==

* [https://rsis.ramsar.org/ris/978 Ammiq Wetland], ביצת עמיק במרכז המידע של אמנת רמסר 

==הערות שוליים==

קטגוריה:בקאע
קטגוריה:לבנון: גאוגרפיה
קטגוריה:אתרי רמסר
עמיק, ביצת
אלון חן

אלון חן (נולד בשנת 1970) הוא חוקר מוח ישראלי, נשיא מכון ויצמן למדע. בעברו, ראש המחלקה לנוירוביולוגיה במכון ויצמן, ראש מכון מקס פלאנק לפסיכיאטריה במינכן שבגרמניה, ראש המעבדה המשותפת למכון מקס פלאנק ומכון ויצמן לנוירופסיכיאטריה ניסויית ונוירוגנטיקה התנהגותית ופרופסור נלווה בבית הספר לרפואה של אוניברסיטת לודוויג מקסימיליאן במינכן.

== ביוגרפיה ==
אלון חן נולד וגדל בבאר שבע, בשם אלון חמו. שירת בצה"ל כלוחם בגדוד 890 של חטיבת הצנחנים.

בשנת 1995 קיבל תואר ראשון במדעי החיים, בהצטיינות, מאוניברסיטת בן-גוריון בנגב. בשנת 2001 קיבל תואר דוקטור (בהצטיינות) במסלול ישיר במכון ויצמן למדע, בהנחיית פרופ' יצחק קוך. במקביל קיבל תואר שני במנהל עסקים מאוניברסיטת בן-גוריון בנגב. בשנים 2001 - 2005 זכה במלגות רוטשילד ופולברייט, וערך מחקר פוסט-דוקטורט במכון סאלק למחקרים ביולוגיים בקליפורניה, וחקר תהליכים מוחיים במצבי דחק וחרדה. בשנת 2005 חזר למכון ויצמן למדע כחוקר בכיר במחלקה לנוירוביולוגיה, וזכה במלגת אלון. בשנת 2012 מונה לפרופסור חבר, ובשנת 2017 מונה לפרופסור מן המניין.

בשנת 2013 מונה למנהל וחוקר במכון מקס פלאנק לפסיכיאטריה ולראש המעבדה המשותפת למכון מקס פלאנק ולמכון ויצמן למדע לנוירופסיכיאטריה ניסויית ונוירוגנטיקה התנהגותית.

החל מ-1 בדצמבר 2019 מכהן כנשיא מכון ויצמן למדע.

חן נשוי ואב לשני ילדים. בנו, גל, הוא כתב כלכלי בחדשות 12.

==קישורים חיצוניים==

* [https://heb.wis-wander.weizmann.ac.il/פרופ-אלון-חן-נבחר-לנשיא-הבא-של-מכון-ויצמן-למדע/פרסים-ומינויים פרופ' אלון חן נבחר לנשיא הבא של מכון ויצמן למדע], באתר של מכון ויצמן למדע, 5 בנובמבר 2018
* 
* 

==הערות שוליים==

קטגוריה:נשיאי מכון ויצמן למדע
קטגוריה:סגל מכון ויצמן למדע: ביולוגיה
קטגוריה:מדעני מוח ישראלים
קטגוריה:זוכי מלגת אלון
קטגוריה:בוגרי תוכנית פולברייט ישראלים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1970
לטביה באירוויזיון 2002

לטביה באירוויזיון 2002 השתתפה עם השיר "I Wanna" בביצוע של מריה נאומובה.

==לפני האירוויזיון==
האירודזיסמה, קדם האירוויזיון הלטבי, נערכה במרכז האולימפי בונטספילס והנוחתה על ידי אילה סירסנה ואריקס ניאדרה, כל השירים הוצגו באנגלית והתוצאות נקבעו על פי הצבעה טלפונית של הקהל.

{| class="sortable wikitable" style="margin: 1em auto 1em auto"
|+ style="font-size: bigger;" | אירודזיסמה - 2 במרץ 2002
|- bgcolor="#CCCCCC"
! סדר
! מבצע
! שיר
! ניקוד
! מיקום
|-
| 1
| מרינה ויטיוקה
| "Wait (for Love)"
| 744
| 14
|-
| 2
| דיאנה & אולגה פיראגס
| "My Town"
| 1661
| 9
|-
| 3
| לאוריס רייניקס
| "My Memory Tape"
| 3215
| 5
|-
| 4
| קפה
| "אמברלנד"
| 766
| 12
|-
| 5
| 4.אלמנטס
| "Remember"
| 1987
| 8
|-
| 6
| האמלאוני
| "My Only Dream"
| 502
| 15
|-
| 7
| טומסה
| "This Is Not Paradise"
| 8003
| 3
|-
| 8
| לינדה לין & הורנס סטאלב
| "Stop the War"
| 18103
| 2
|-
| 9
| סי סטונס
| "My Love Is for You"
| 753
| 13
|-
| 10
| ג'אניס סטיבליס
| "Let's Sing the Song"
| 3102
| 7
|- bgcolor="#FFD700"
| 11
| מריה נאומובה
| "I Wanna"
| 26561
| 1
|-
| 12
| מדרה סלמה
| "A Girl from a Sunset Town"
| 1258
| 11
|-
| 13
| אנדריס אבליט
| "Be Alive"
| 4864
| 4
|-
| 14
| דזוליאנס
| "A Place to Call Home"
| 1328
| 10
|-
| 15
| גונארס קאלנינס
| "Tell Me Why"
| 3148
| 6
|}

==באירוויזיון==

2002
קטגוריה:מדינות באירוויזיון 2002
She Bad

She Bad (בעברית: היא רעה) הוא שיר שהוקלט על ידי הראפרית האמריקאית קארדי בי, בשיתוף עם הראפר YG. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.

עם יציאתו נכנס השיר אל המקום ה-87 במצעד של קנדה, וה-57 במצעד הבילבורד הוט 100.

== רקע וכתיבה ==
השיר נכתב על ידי קארדי בי, דיג'יי מאסטרד, ג'ורדן ת'ורפ, קינון ג'קסון ולסלי ווייקפילד והופק על ידי דיג'יי מאסטרד ודיג'יי אופיסיאל. השיר הוא שיר בסגנון הטראפ, בדומה לכמה שירים נוספים מתוך האלבום.

עם השיר הופיעו קארדי בי ו-YG בפסטיבל קואצ'לה בשנת 2018.

== הצלחה ==
למרות שלא יצא כסינגל, קיבל השיר את מעמד הפלטינה בארצות הברית, על ידי איגוד תעשיית ההקלטות האמריקאי, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-30 מיליון צפיות בסך הכל.

בספוטיפיי צבר השיר למעלה מ-65 מיליון השמעות בסך הכל.<ref></ref>

== מיקומי שיא ==
עם יציאתו נכנס השיר אל המקום ה-57 במצעד הבילבורד הוט 100.

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי היפ הופ אמריקאיים
קטגוריה:שירי מוזיקת טראפ
שוודיה באירוויזיון 1989

שוודיה באירוויזיון 1989 השתתפה עם השיר "En dag" בביצוע של טומי נילסון.

==לפני האירוויזיון==
מלודיפסטיבלן 1989 נערך באריקסון גלוב והונחה על ידי מיס תבל איבון רידינג והעיתונאי ג'ון כריספינסון, עשרת השירים בתחרות נבחרו מתוך 1,223 שירים שהוצאו לתאגיד השידור השוודי, המופע נצפה על ידי 5,328,000 אנשים.

באירוויזיון עצמו טומי נילסון היה המועמד המועדף על שופטי התחרות אך לבסוף סיים במקום הרביעי.

{| class="sortable wikitable"
|-
! סדר
! מבצע
! שיר
! נקודות
! מיקום
|----
|1||לילי & סוזי||"Okey okey"||67||5
|----
|2||קתרין אולסון||"När stormen går"||21||9
|----
|3||טרו בלו||"Jorden är din"||19||10
|-----
|4||ויזיטורס & סופיה שלגרן||"Världen är vår"||50||7
|----
|5||אריקסון-גלנמארק||"Upp över mina öron"||108||2
|-style="font-weight:bold;background:gold;"
|6||טומי נילסון||"En dag"||113||1
|----
|7||ליסה נילסון||"Du (öppnar min värld)"||74||4
|----
|8||פינגרפרינטס||"Mitt ibland änglar"||80||3
|----
|9||האאקון פדרסון & אליזבת ברג||"Nattens drottning"||67||5
|----
|10||קאיסה ברגסטורם||"Genom eld"||39||8
|}

==באירוויזיון==

קטגוריה:שוודיה באירוויזיון
קטגוריה:מדינות באירוויזיון 1989
יחסי בנגלדש–נפאל

יחסי בנגלדש–נפאל הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה הפדרלית הדמוקרטית של נפאל והם קיימים ופעילים מאז הכרזת עצמאותה של בנגלדש בחודש מרץ 1971. בין שתי המדינות, מערבית לצפון בנגלדש ומזרחית לדרום נפאל, מפריד שטח מזערי בשם מסדרון סיליגורי. השטח החוצץ שייך להודו והוא ממוקם במדינת מערב בנגל. שתי המדינות חברות בארגון הדרום-אסיאתי לשיתוף פעולה אזורי (SAARC).

==היסטוריה==
לאחר מלחמת הודו-פקיסטן בשנת 1974, נפאל הייתה בין המדינות הראשונות שהכירו רשמית בעצמאותה של בנגלדש. כנקמה לכך, ניתקה פקיסטן את יחסיה עם נפאל משך זמן ממושך. נפאל ראתה במדינת בנגלדש החדשה חלון הזדמנויות למעבר יבשתי של סחורה ממפרץ בנגל וחיזוק מסחרי החוץ דרכה, דבר שלא צלח בידי הנפאלים כשהייתה בנגלדש חלק מפקיסטן.

באפריל 1976 חתמו שתי המדינות על הסכמים בילטרליים הנוגעים להתפתחות כלכלה, תחבורה ותעופה.

==קישורים חיצוניים==
קטלגו קאי קולניאנה-קסופילה

קטלגו קאי קולניאנה-קסופילה (באנגלית: Katlego Kai Kolanyane-Kesupile; נולדה בינואר 1988, ידועה גם בשם קאט קאי קול-קס (Kat Kai Kol-Kes)) היא אמנית מיצג, מוזיקאית, סופרת, משוררת, מחזאית ומפיקת תיאטרון, יועצת תקשורת וקריאייטיב, ופעילה למען להט"ב מבוטסואנה. קול-קס, המכנה את עצמה "ארטיביסטית" (הלחם של המילים אמנות ואקטיביזם) ידועה בתור הדמות הציבורית הראשונה בארצה לצאת בתור אדם טרנסג'נדר. היא גם האדם הראשון מבוטסואנה להימנות כעמיתת טד.

== ביוגרפיה ==
קול-קס נולדה בשנת 1988 בFrancistown. בשנת 2013, היא הייתה לבוטסואנאית הראשונה לצאת כאדם טרנסג' נדרית. היא למדה בבית הספר היסודי "קליפטון" בבוטסואנה, ובגיל 18 למדה בפנימייה בדרבן שבדרום אפריקה. היא סיימה תואר ראשון בתיאטרון באוניברסיטת ויטווטרסראנד שביוהנסבורג, ותואר שני בזכויות אדם, תרבות וצדק חברתי באוניברסיטת לונדון. היא הפכה למלגאית צ'וונינג (תוכנית בינלאומית ללימודים מתקדמים במוסדות השכלה בריטים) ב-2016.

קול-קס היא המייסדת של פסטיבל התיאטרון הלהט"בי, Queer Shorts Showcase Festival, שהוא הפסטיבל הלהט"בי הראשון והיחיד בבוטסואנה. היא כתבה עבור Peolwane Magazine, The Kalahari Review, "וושינגטון בלייד" ו- AfroPUNK.com. קול-קס, שהיא מוזיקאית בעלת הכשרה קלאסית, גם מנגנת בלהקה, Chasing Jakyb. היא כותבת שירים עבור הקבוצה באנגלית ובשפת סטסוואנה (Setswana). הלהקה הוציא את האלבום הראשון שלה, Bongo Country, ב-2015.

קול-קס זכתה בפרס "מיטב בוטסואנה" לשנת 2013/2014 בקטגוריה אומנויות הבמה. היא דורגה במקום השני בפרסי המנהיגים הצעירים של שנת 2015. היא מונתה כעמיתת טד עולמית ב-2017, והייתה בת אומת המוטסואנה הראשונה לזכות במעמד זה. בשנת 2018, היא נבחרה לרשימת "100 נשים" של OkayAfrica, בתחום האמנויות.

קול-קס היא חברה בקולקטיב האמנים Inside/Out, ושימשה בתור האוצרת של הפרויקט המרכז של הפורום הכלכלי העולמי בגאבורון, "Global Shapers Community".

== יצירות ==
; כתיבה:
* On About The Same Old Things - ספר שירים, הוצאת Bahati Books, London, 2016

; פילמוגרפיה:
* Mponeng - סרט אילם קצר בנושא ניראות טרנסג'נדרית. הסרט הוקרן בבכורתו בפסטיבל הקולנוע Batho Ba Lorato בשנת 2015

; פודקאסט:
* "Queer Me Out"

; במה:
* Once Upon A Life - מחזמר; עלה לבמה לראשונה ביוהנסבורג, ב-2011

== קישורים חיצוניים ==
* 

* [https://www.ted.com/talks/katlego_kolanyane_kesupile_how_i_m_bringing_queer_pride_to_my_rural_village/up-next How I'm Bringing Queer Pride to My Rural Village] (Ted Talk)
* [https://www.youtube.com/watch?v=hOPZpYuWvOU Developing the Nerve to Possess Yourself] (2017 video)
* [https://www.huffingtonpost.com/entry/lgbti-in-africa-from-vict_b_9010894.html LGBTI In Africa: From Victims to Victors], Katlego Kai Kolanyane-Kesupile, Huffpost, Jan 19, 2017
* [https://edition.cnn.com/2017/10/20/africa/africa-gay-attitudes-change-minds/index.html How two female playwrights are risking their lives to fight homophobia in Africa], Stephanie Busari, CNN, October 20, 2017
* [http://www.washingtonblade.com/2017/12/18/botswana-trans-rights-victories-whats-next/ Botswana trans rights victories: What’s next?], Washington Blade, December 18, 2017

== הערות שוליים ==

קטגוריה:פעילים למען זכויות להט"ב
קטגוריה:טרנסג'נדריות
קטגוריה:מוזיקאים
קטגוריה:אמני מיצג
קטגוריה:אמניות מיצג
קטגוריה:מפיקות בוטסוואניות
קטגוריה:ילידות 1988
קטגוריה:בוגרי אוניברסיטת ויטווטרסראנד
ספורט אקספרס

ספורט אקספרס (ברוסית: Спорт-Экспресс)  הוא יומון רוסי, עיתון על ספורט הנחשב לאחד מעיתוני הספורט הגדולים ברוסיה. נוסד בשנת 1991 ויוצא לאור על ידי בית ההוצאה לאור "ספורט-אקספרס", הכולל גם את פורטל האינטרנט וגם יישום לנייד.

מאז 2001, מהווה חלק מאיגוד מגזיני הספורט האירופיים (European Sports Magazines).

נמצא בבעלות תאגיד National Media Group.

== פרויקטים ==
* טורניר קבוצות חובבים
* "מועדון המאה"
* פרס "הכוכב".
* פרס "מנטל הזהב"
* הספורטאי הטוב ביותר של רוסיה
* כדורגלן השנה ברוסיה

== קישורים חיצוניים ==
* 

* [http://www.kommersant.ru/doc/2009290 ההיסטוריה של עיתון "ספורט-אקספרס"]. ארכיון // כתבה בקומרסנט מ-27 באוגוסט 2012 

קטגוריה:רוסיה: עיתונים ברוסית
נמל התעופה פארו

נמל התעופה פארו (באנגלית: Paro Airport, בדזונגקה: སྤ་རོ་གནམ་ཐང༌།) שוכן בעמק בגדות נהר הפארו צ'ו במרחק של 6 ק"מ מהכפר פארו במערב בהוטן. זהו נמל התעופה הבינלאומי היחידי במדינה מבין 4 נמלי התעופה בבהוטן. בגלל מיקום נמל התעופה בעמק מוקף הרים אשר חלקם מעפילים לגבהים של 5,500 מטרים, הוא נחשב לאחד המסוכנים בעולם ומבחר טייסים בודדים בלבד רשאים לנחות שם.

==היסטוריה==
ב-1968, סלל ארגון כבישי גבול הודו מסלול טיסה קטן בעמק פארו אשר שימש בהתחלה לשירותי מסוקים של צבא הודו מטעם ממשלת בהוטן. חברת התעופה הבהוטנית הראשונה - דרוק אייר, נוסדה ב-5 באפריל 1981.

נמל התעופה נבנה עם מסלול טיסה באורך של 1,200 מטרים, מה שהגביל אפשרות נחיתתם של מטוסים גדולים מעבר למטוסי STOL. עקב התשתיות המינימליות בפארו, נדרש שהמטוסים יוכלו לטוס בגובה שיוט גבוה ושיוכלו לטוס מרחק של 1,200 ק"מ מקולקטה לפארו ובחזרה ללא כל תדלוק.

ב-11 בפברואר 1983, החלה חברת דרוק אייר לתפעל טיסות מפארו לקולקטה תחת מספר טיסה 101 ובחזרה תחת מספר טיסה 102. עד להיווסדה של מחלקת התעופה האזרחית של בהוטן בינואר 1986, דרוק אייר הייתה אחראית על תחזוקת נמל התעופה.

בשנת 1990, הוארך מסלול הטיסה מ-1,402 מטר ל-1,964 מטר והותאם למטוסים גדולים יותר. האנגר נבנה במימונה של ממשלת הודו כחלק מפרויקט פיתוח נמל התעופה.

ב-21 בנובמבר 1988, נמסר המטוס הראשון של דרוק אייר מדגם בריטיש איירוספייס 100–146 . ב-19 באוקטובר 2004, נמסר מטוס האיירבוס A319-100 הראשון שהחליף את מטוס הבריטיש אירוספייס הישן.

בודהה אייר הייתה חברת התעופה הבינלאומית הראשונה שהחלה לתפעל טיסות צ'רטר לפארו באוגוסט 2010. דווח כי בשנת 2012, 181,659 נוסעים עברו בנמל התעופה.

פנים טרמינל נמל התעופה

==חברות תעופה ויעדים==
בהוטן איירליינס
* בנגקוק-סוברנבהומי
* דלהי
* קטמנדו
עונתיותː אחמדאבאד, גאיה

בודהה אייר
* קטמנדו (צ'רטר)

דרוק אייר
* סיליגורי
* בנגקוק-סוברנבהומי
* דלהי
* גוואהטי
* גלפו
* ג'קר
* דאקה
* מומביי
* סינגפור
* קולקטה
* קטמנדו
* נמל התעופה פקיונג (החל מ-1 בינואר 2019)

צ'רטר: הונג קונג

==קישורים חיצוניים==

==הערות שוליים==

פארו
קטגוריה:בהוטן: תעופה
קטגוריה:ערכים שבהם תבנית אתר רשמי אינה מתאימה להוספה אוטומטית
פורד שלבי קוברה קונספט

פורד שלבי קוברה קונספט (באנגלית: Ford Shelby Cobra Concept) היא מכונית קונספט בתצורת רודסטר, בעלת מאפיינים של מכונית על, מתוצרת קונצרן הרכב פורד אשר יוצרה בארצות הברית בשנת 2004.

יוצר אב טיפוס בודד.

==מפרט==
* מנוע קדמי אורכי, בזווית 90°.
* 2 מושבים.
* 2 דלתות.
* דגם ה-"פורד שלבי קוברה קונספט" הוצג לראשונה בתערוכת הרכב של דטרויט בשנת 2004.
* תאוצה בין 0 ל-100 קמ"ש היא 4.0 שניות.
* דגם ה"פורד שלבי קוברה קונספט" נמכר ב-825,000 דולר.

== תמונות ==
<gallery mode="packed" heights="180">
קובץ:2010 DRB540 Concept Cobra Replica (10813628546).jpg | "פורד שלבי קוברה קונספט" 
קובץ:Cobra Concept front.JPG | "פורד שלבי קוברה קונספט" 
קובץ:Cobra Concept back.JPG | "פורד שלבי קוברה קונספט" 
</gallery>

==ראו גם==
* פורד Shelby GR-1

== קישורים חיצוניים ==

* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות על
קטגוריה:מכוניות קבריולה
שלבי קוברה קונספט
שלבי קוברה
קטגוריה:מכוניות אמריקאיות
קטגוריה:דגמי מכוניות שהושקו ב-2004
בחירות אמצע

בחירות אמצע הכהונה (באנגלית: Midterm election) הן בחירות לרשות שלטונית, על פי רוב מחוקקת, באמצע הכהונה של הרשות המבצעת. המונח משמש בדרך כלל כדי לתאר את הבחירות לגוף שלטוני (בדרך כלל רשות מחוקקת), שהן מופרדות כך שמספר המשרות לגוף זה לא יהיה נתון לבחירה באותו הזמן. רק שבריר ממספר המנדטים מועמד לבחירה בעוד המושבים האחרים לא ייבחרו עד לתום הקדנציה שלהם. למחוקקים תיתכן משך כהונה ארוכה יותר או כזו שמסתיימת סמוך לבחירות אמצע הקדנציה.

בארצות הברית הבחירות לקונגרס אינן חופפות לבחירות לנשיאות, כלומר מתקיימות גם באמצע כהונת הנשיא. בארצות הברית יש משטר נשיאותי כך שהנשיא מכהן מכוח בחירה (כמעט) ישירה של הציבור ואינו תלוי בתמיכת הקונגרס לכהונתו. אחת ההשלכות של מצב זה היא שתקופות הכהונה של הקונגרס והנשיא אינן חופפות: הנשיא נבחר מדי ארבע שנים, בית הנבחרים נבחר מחדש מדי שנתיים ובכל שנתיים עומדים גם שליש ממושבי הסנאט לבחירה. בהרחבה, בארצות הברית, הנשיא וסגן הנשיא נבחרים מדי ארבע שנים באופן עקיף לנשיאות. הרשות המחוקקת של ארצות הברית היא הסנאט (אשר חבריה משרתים בקדנציה בת שש שנים) ובית הנבחרים (המכהן במשך שנתיים). שליש מחברי הסנאט נבחרים כל שנתיים. בקונגרס האמריקני ישנה חשיבות לעמדת הכוח של המפלגה בתקופת הכהונה של הנשיא. ישנם שלושה סוגים של סנאטורים; כל בחירות מחליפה סוג אחד ומכאן "בחירות אמצע הקדנציה" הוא העמדה לבחירה של שליש המסנאטרוים מחברי בית הנבחרים, כשהנשיא עדיין באמצע כהונתו. גם במשטרים נשיאותיים אחרים נערכות בחירות אמצע כהונה - בפיליפינים, לדוגמה, תזמונן דומה לארצות הברית - הנשיא נבחר לשש שנים, בית הנבחרים לשלוש, ומחצית מהסנאטורים מתחלפת מדי שלוש שנים, בעוד שבקפריסין, כהונותיהם גם של הנשיא וגם של בית הנבחרים (המהווה פרלמנט חד-ביתי) נמשכת חמש שנים, וכהונה אחת מתחילה סמוך למחצית האחרת.

ביפן, בית היועצים אינו נבחר בבחירות קבועות שנערכות באמצע הכהונה כפי שזה קורה עם בית הנבחרים ולמרות שראש ממשלת יפן נבחר על ידי בית הנבחרים, ראש הממשלה בדרך כלל לוקח אחריות ובהתאם לתוצאות הבחירות לבית היועצים הוא מכריז על התפטרות או הרכבת ממשלה ולכן גם בחירות אלה מכונות לעיתים בשם "בחירות אמצע הכהונה", כי הן נערכות באמצע הכהונה של ראש ממשלה מכהן.

תוצאות בחירות אמצע הכהונה משמשות מדד לפופולריות של נשיא מכהן, אם כי בארצות הברית המפלגה השלטת סובלת בדרך כלל מתבוסות ברוב הזמן. במדינות אירופה, היכן ששיטות ממשל פרלמנטריות הן נפוצות, ובעוד הבחירות המקומיות, האזוריות, או הבחירות לפרלמנט האירופי משמשות מדד לאחוז התמיכה במפלגה השלטת, אין הבחנה במובן זה ולא בהכרח שבחירות שכאלה נערכים בדיוק באמצע כהונת הפרלמנט או הנשיא.

== מדינות בהן מתקיימות בחירות אמצע כהונה ==
* ארגנטינה
* הודו
* יפן
* ליבריה
* נפאל
* פקיסטן
* פיליפינים
* ארצות הברית - ראו: בחירות אמצע הקדנציה בארצות הברית
* ונצואלה

== הערות שוליים ==

קטגוריה:בחירות
מרים שבח-מילט

מרים שבח-מילט (1926 - 18 ביוני 2015) הייתה דרמטולוגית, פרופסור לדרמטולוגיה, בבית הספר לרפואה ע"ש סאקלר באוניברסיטת תל אביב, מנהלת מחלקת עור ומין במרכז הרפואי ע"ש חיים שיבא – תל השומר.

==קורות חיים==
שבח-מילט נולדה בעיר חלם, במזרח פולין, במחוז לובלין, פולין.

בין השנים 1947–1953 למדה בפקולטה לרפואה, באסלינגן אם נקר, גרמניה.

בשנת 1954 עלתה לישראל.

בין השנים 1954–1957 שירתה בצה"ל כקצינה, כרופאה צבאית.

בין השנים 1957–1962 התמחתה במחלות עור ומין, במחלקה שניהל הפרופ' ליאו אריה ציפרקובסקי, בבית חולים תל-השומר.

בין השנים 1963–1976 עבדה כרופאה בכירה במחלקת עור ומין בבית חולים תל-השומר.

בין השנים 1976–1979 ניהלה בפועל את מחלקת עור ומין בבית חולים תל-השומר.

בין השנים 1979–1991 ניהלה את מחלקת עור בבית חולים תל-השומר.

כיהנה כפרופסורית לדרמטולוגיה, בבית הספר לרפואה ע"ש סאקלר באוניברסיטת תל אביב.

שבח-מילט נפטרה ב-2015, נטמנה בבית העלמין ירקון.

==הערות שוליים==

קטגוריה:עולות בשנות ה-1950
קטגוריה:עולים בשנות ה-1950
קטגוריה:בוגרות אוניברסיטאות בגרמניה
קטגוריה:רופאות צבאיות ישראליות
קטגוריה:רופאים צבאיים ישראלים
קטגוריה:רופאות עור ישראליות
קטגוריה:רופאי עור ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:נשים הקבורות בבית הקברות ירקון
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-2015
קטגוריה:ישראלים שנפטרו ב-2015
אוגרונאלוק

שחזור של אוגרונאלוקים
אוגרונאלוק (שם מדעי: Ugrunaaluk) הוא סוג דינוזאור ממשפחת ההדרוזאוריים, שייתכן שהוא טקסון מוטל בספק, המשתייך לסוג אדמונטוזאורוס. משמעות שמו היא משפות האינואיטים ופירושו: "מלחך עשב עתיק". הוא חי באזור הארקטי של אלסקה.

מאובניו של הדינוזאור נתגלו בשנת 1980 לצד נהר קולוויל (Colville River), כאשר מעל 6,000 עצמות נחשפו, אך מחקרים מאוחרים יותר סברו שמדובר בפרטי אדמונטוזאורוס, בייחוד של המין Edmontosaurus annectens. רק ב-2015 החליטו כמה חוקרים ששני המינים שונים מספיק כדי להפוך את האוגרונאלוק לסוג עצמאי. לעומתם רואים בו חוקרים רבים עדיין סוג מוטל בספק.

ככל הנראה חי דינוזאור זה בעדרים והיה נודד דרומה מאלסקה לפני בוא החורף לאזור.

== קישורים חיצוניים ==

קטגוריה:בעלי חיים שתוארו ב-2016
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2015
דרמודקטילוס

דרמודקטילוס (שם מדעי: Dermodactylus; מילולית: "עור אצבע", שם המתייחס לכסות העור על אצבעות הפטרוזאור) הוא סוג של פטרוזאור שחי בסופו של תור היורה. יצור זה היה קרוב רחוק של הפטרודקטילוס, ולמשך תקופה היה נחשב כמין בסוג זה אך הופרד. הוא התגלה ב-1881 בתצורת מוריסון שבוויומינג בו נמצא רק שרידי זרועותיו. את שמו קיבל מהחוקר הידוע עתניאל מארש.

הפטרוזאור היה בעל מוטת כנפיים של 1.5–1.8 מטרים, אך מחקרים מאוחרים יותר מעריכים שהיה יותר קרוב למטר אחד. משקלו היה רק 3.3 קילוגרם והוא היה פטרוזאור קטן יחסית ובעל שיניים וזנב קצר. כפי שהשם מרמז הוא היה בעל אצבעות בעלות קרומי עור. ככל הנראה הוא ניזון מטרף קטן יותר.

==קישורים חיצוניים==

קטגוריה:בעלי חיים שתוארו ב-1878
קטגוריה:טקסונים שתוארו בידי עותניאל צ'ארלס מארש
קטגוריה:פטרודקטיליים
קטגוריה:פטרוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1881